જગન્નાથજી મંદિર શુક્રવારે ભગવાનનાં ‘સોના-વેષ’ના દર્શન થયા હતા. જે અંતર્ગત સોનામાં ‘મોર-મુગટ’ના દર્શન થયા હતા. આ પહેલાં મુખ્યમંત્રી વિજય રૂપાણી, નાયબ મુખ્યમંત્રી નીતિન પટેલ ભગવાનનાં ખીચડા માટેનો પ્રસાદ લઈને આવ્યા હતા. આ પ્રસંગે વિજય રૂપાણીએ જણાવ્યું કે, આ વર્ષે ગુજરાતમાં સારો વરસાદ થઈ રહ્યો છે અને હજુ સારા વરસાદની આગાહી છે, તે રીતે ભગવાન જગન્નાથજીના આશીર્વાદ આપણા ઉપર ઉતર્યા છે. ગુજરાત સુખી-સમૃદ્ધ બને અને વિકાસનું નૂતન શિખર હાંસલ કરે તેવી ભગવાન જગન્નાથજીને પ્રાર્થના છે.